FLK «Unitas»

FLK «Unitas» var et flytende hvalkokeri som ble bygget ved verftet AG Weser i Bremen og i 1937 overlevert Unitas-Deutsche Walfang-Gesellschaft i Hamburg. Det var datidens største hvalkokeri og hun gjennomførte to fangstekspedisjoner til Sørishavet før utbruddet av andre verdenskrig. Fartøyet overlevde krigen og ble overtatt av britene i 1945 og omdøpt «Empire Victory». I 1950 ble kokeriet solgt til Union Whaling Co. i Sør-Afrika og omdøpt «Abraham Larsen» etter selskapets grunnlegger Abraham Larsen, fremdeles med London som hjemmehavn. I 1957 ble skipet nok en gang solgt, denne gang til Japan der hun opererte som hvalkokeri fram til 1965 under navnet «Nisshin Maru 2». Først i 1987 ble hun hugget opp etter å ha blitt benyttet som fiskeforedlingsfabrikk.

«Abraham Larsen» forble verdens største flytende hvalkokeri fram til FLK «Willem Barendsz» (26 830 brt) ble operativ i 1955.

Se også 
Liste over flytende hvalkokerier

Referanser

Eksterne lenker 
 
 
 1950 ABRAHAM LARSEN  lardex.net

Hvalkokerier
Tyske dampskip
Skip bygget i Tyskland
Skip fra andre verdenskrig
Skip fra 1937
Skip sluttseilt 1987
Artikler i Antarktis-prosjektet
Artikler i sjøfart-prosjektet